Source: https://www.ppn.sk/33/novela-obcianskeho-zakonnika-s-ucinnostou-od-1-1-2021-uniqueidmRRWSbk196FPkyDafLfWAPmjV3JLd5TfgA5jUS3OaSlF5sXqcJHQ7g/?uri_view_type=4
Timestamp: 2019-06-20 11:06:01+00:00
Document Index: 1392331

Matched Legal Cases: ['§ 853', '§ 969', '§ 973', '§ 992', '§ 1101', '§ 1109', '§ 1124', '§ 1133', '§ 1151', '§ 1176', '§ 1213', '§ 1230', '§ 1238', '§ 1250', '§ 1261', '§ 1305', '§ 1344', '§ 1363']

Novela Občianskeho zákonníka s účinnosťou od 1.1.2021 | Právo a prax nehnuteľností
Novela Občianskeho zákonníka s účinnosťou od 1.1.2021
20.12.2018, JUDr. Jaroslav Kuchár, LLM., Zdroj: Verlag Dashöfer
2.4.33 Novela Občianskeho zákonníka s účinnosťou od 1.1.2021
Ministerstvo spravodlivosti zverejnilo na svojej webovej stránke https://www.justice.gov.sk/Lists/Aktuality/DispForm.aspx?ID=2412 návrh veľkej novely Občianskeho zákonníka spolu s dôvodovou správou (ďalej len „Návrh”). K predloženému Návrhu je možné do 31.12.2018 zasielať pripomienky na adresu rekodifikacia.proces@justice.sk .
Predložený Návrh je výsledkom práce Komisie pre rekodifikáciu súkromného práva. Rekodifikácia súkromného práva sa neuskutoční prijatím nového zákonníka, tak ako tomu bolu v Českej republike, kde bol prijatý úplne nový Občiansky zákonník (zákon č. 89/2012 Sb. Občanský zákonník), ktorý má 3081 paragrafov, ale formou postupného modernizovania.
Inšpiráciou pre Návrh boli tradičné kódexy: nemecký občiansky zákonník – Bürgerliches Gesetzbuch (BGB) a rakúsky občiansky zákonník – Allgemeines bürgerliches Gesetzbuch (ABGB), ale aj skúsenosi s rekodifikáciou v postsocialistických štátoch – v Česku, Maďarsku a Estónsku a tiež medzinárodné kodifikačné práce – Princípy Európskeho zmluvného práva (PECL), Návrh spoločného referečného rámca (DCFR) a Zásady medzinárodných obchodných zmlúv (UNIDROIT).
Základom Návrhu je zrušenie dualizmu súkromného práva, ktorý znamená, že jeden zmluvný typ je upravený aj v Občianskom zákonníku aj v Obchodnom zákonníku. Príkladom je kúpna zmluva alebo zmluva o dielo.
Návrh vymedzuje väčšinu zmluvných typov v Občianskom zákonníku. Ide o tieto zmluvné typy:
- kúpna zmluva (§ 853 a nasl.),
- zámenná zmluva (§ 969 a nasl.),
- darovacia zmluva (§ 973 a nasl.),
- nájomná zmluva (§ 992 a nasl.),
- zmluva o výpožičke (§ 1101 a nasl.).
- zmluva o úvere (§ 1109 a nasl.),
- zmluva o pôžičke (§ 1124 a nasl.),
- leasingová zmluva (§ 1133 a nasl.),
- licenčná zmluva (§ 1151 a nasl.),
- zmluva o diele (§ 1176 a nasl.),
- obstarávateľské zmluvy
- príkazná zmluva (§ 1213),
- komisionárska zmluva (§ 1230) a
- zmluva o sprostredkovaní (§ 1238),
- zmluva o poskytnutí služby (§ 1250),
- zmluva o preprave (§ 1261),
- zmluva o úschove (§ 1305),
- zmluva o inkase (§ 1344),
- zmluva o bežnom účte (§ 1363),
- zmluva o…